als_Latn dik_Latn sag_Latn
Google është një nga gjigantët e teknologjisë që ka investuar në shumë sektorë, si muzikë, video, kërkim, robotë, mesazhe elektronike, makina vetë-drejtuese etj. Parlamenti Evropian mendon që Google po bëhet gjithmonë e më e madhe, kështu do të ishte mirë që ajo të ndahej në disa kompani. Parlamenti Evropian do që të ndajë gjigantin e kërkimit, Google, nga shërbimet e tjera që ajo ofron në internet. Ky parlament nuk ka autoritetin për të ndarë Google-in, por ka aftësinë për të vendosur ligje të reja që mund të ndikojnë në funksionimin e saj.
Google është kritikuar shumë në lidhje me shërbimet që ajo ofron. Ajo është kritikuar për politikat anti-konkurruese, si promovimi i shërbimeve që ajo ofron mbi shërbimet që ofrohen nga rivalët e saj. Google është kritikuar së fundmi edhe nga publikuesit e lajmeve, sidomos në Gjermani, të cilët kërkojnë që Google t’i paguajë ata për lajmet që shfaqin në rezultatet e kërkimit.
Kompania ka qenë në qendër të debatit edhe në lidhje me “të drejtën për t’u harruar në internet”, që lidhet me të drejtën e njerëzve për të kërkuar që të fshihen informacione të caktuara në rezultatet e kërkimit.
(Herë të lexuara: 125)
als_Latn als_Latn als_Latn als_Latn